जानकारी के मुताबिक ये पूरी घटना बाहरी दिल्ली के स्वरूप नगर इलाके की हैं. यहाँ 32 वर्षीय सीमा अपने पति मुकेश, 1 बेटे (4) और बेटी (6) के साथ काली विहार इलाके में रहती थी. इनके परिवार में मुकेश की 28 वर्षीय बहन सुनीता भी रहती हैं. सुनीता की अपनी भाभी सीमा से आए दिन नोकझोक होती रहती थी. सुनीता अपनी भाभी के तानो से इतनी तंग आ चुकी थी कि उसने सीमा की हत्या की प्लानिंग तक रच डाली. अपने प्लान को अंजाम देने के लिए सुनीता ने भाभी को छाछ में कीटनाशक दवाई मिलाकर पिला दी. जहरीली छाछ पीते ही सीमा बेहोश हो गई. इसके बाद सुनीता ने भाभी की साड़ी से ही उसकी गला घोट के हत्या कर दी. इस मर्डर को खुदखुशी दिखाने के लिए सुनीता ने भाभी की लाश को पंखे से लटका दिया. इसके बाद वो खुद घर छोड़ अपनी सहेली के यहाँ रहने लगी.